### Beslutningstema

I denne sag skal det besluttes om, der skal frigives anlægsmidler fra puljen Miljø og Natur til forbedringer af eksisterende friluftsfaciliteter og etablering af nye friluftsfaciliteter i [adresse] og [adresse], samt forundersøgelser til stiforbindelse mellem [adresse], [adresse] og Ballum Engestierne og til Ankomststedet (P-pladsen lige før Rømødæmningen).

### Sagsfremstilling

I [adresse] dalen er der en række isolerede stisløjfesystemer, desuden kan man sejle i kano og kajak på åen. Der blev etableret stier af Sønderjyllands Amt mellem Bredebro og [adresse] samt afstikker til Skærbæk og langs Brede Å-dalen mellem Løgumkloster og Bredebro i forbindelse med de gennemførte ådalsprojekter. Siden er der etableret flere Kløverstier og andre småstier i og omkring byerne Løgumkloster, Leonora Andreasen og Bredebro.

Langs vadehavskysten findes der også flere stistrækninger – eksempelvis omkring [adresse] og ud fra [adresse] ved Rømødæmningen, som der kan bygges videre på.
Projektet har tidligere været drøftet med Esbjerg Kommune igennem projektet ”Kyst og Kunst”.

På vedhæftede kortbilag er de gennemgående eksisterende og mulige vandrestier vist for strækningerne mellem Løgumkloster og [adresse] og mellem Rømødæmningen og [adresse] Klev.

Der er mulighed for at løfte friluftslivet i området til gavn for forskellige brugergrupper, herunder lokale borgere og turismeerhvervene. Lokalrådene har deltaget i de hidtil igangsatte aktiviteter. Der kan med fordel desuden etableres en sammenhængende rute fra [adresse] ved [adresse] Klev og frem til [adresse] nær Rømødæmningen, som undervejs forbinder til stierne fra [adresse].

Punktet understøtter Visions og Strategiplan 2022-2025 om blandt andet turisme, sundhed og bosætning.

Projektet planlægges gennemført i følgende etaper:

1. Kvaliteten af eksisterende stier og broer forbedres: enkelte broer kan pt. ikke passeres før de har gennemgået reparation og skiltning er visse steder mangelfuld.
2. Der laves en overordnet plan for området omfattende alle ruter samt støttefaciliteter herunder pausesteder, overnatningsfaciliteter (primitive og andre). Planen skal indeholde en oversigt over, hvor der bør etableres nye støttefaciliteter for at understøtte en sammenhængende friluftsliv i området, samt flerdages vandring eller kano/kajak sejlads.
3. Nye rutemuligheder langs kysten undersøges og der tages indledende kontakt til evt. berørte lodsejere om ønsker og muligheder.
4. Gennemførelse af anbefalinger fra den overordnede plan (pkt. 2).
5. Udarbejdelse af informationsmateriale og formidling

### Økonomi

Der er i budget 2024 afsat 1 mio kr i puljen Miljø og Natur (728), hvoraf 600.000 kr. tidligere i år er blevet frigivet. Det resterende beløb på 400.000 kr. ønskes frigivet til igangsætning af opgaven med at forbedre og etablere nye friluftsfaciliteter langs [adresse] mellem Løgumkloster og [adresse] og mellem Rømødæmningen og [adresse] Klev.

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | der gives en anlægsbevilling til igangsætning af forbedring af friluftsliv i [adresse] og [adresse] på 400.000 kr., |
| at | finansiering sker fra det afsatte rådighedsbeløb på 400.000 kr. via puljen Miljø og Natur og frigives, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Teknik- og Miljøudvalget, 5. november 2024, pkt. 6:

Indstillingen anbefales.

Beslutning fra Økonomiudvalget, 21. november 2024, pkt. 24:

Indstillingen anbefales.

### Beslutning

Indstillingen godkendt.